ปจด.เดือนกันยามาวันที่3-5และวันที่28กันยามาแค่วันเดียว นิดเดียว ของตุลามาวันที่23มาวันเดียวไม่เยอะค่ะ พอ พย วันนี้26แล้ว ยังไม่มาค่ะ ไปซื้อที่ ตรวจมาตรวจตอนเย็น ขึ้นขีดเดียวค่ะ อย่าทราบว่าท้องไหมค่ะ
สวัสดีค่ะ หากประจำเดือนมาวันที่ 3-5 ก.ย. และมาอีกครั้งวันที่ 28 ก.ย. เท่ากับมีระยะห่างระหว่างรอบประจำเดือน 25 วัน ถือว่ายังปกติดี แต่หากมาเพียง 1 วัน ถือว่ามาน้อยกว่าปกติส่วนประจำเดือนที่มาในวันที่ 23 ต.ค. นับได้ระยะห่าง 25 วัน ถือว่ามีระยะห่างระหว่างรอบประจำเดือนปกติดี แต่หากมาเพียง 1 วัน ก็ถือว่ามาน้อยกว่าปกติสำหรับในเดือน พ.ย. หากประจำเดือนยังไม่มา และได้ตรวจหาการตั้งครรภ์อย่างถูกต้องแล้วไม่พบ ก็ไม่น่ามีการตั้งครรภ์เกิดขึ้นค่ะ ดังนั้น การที่ประจำเดือนไม่มา รวมถึงที่ผ่านมาประจำเดือนมาน้อย อาจเกิดจาก1. มีความเครียด ทำงานหนัก ออกกำลังกายมากไป อดนอน อดอาหาร2. มีการอักเสบของมดลูก ทำให้โพรงมดลูกมีพังผืดเกิดขึ้น3. น้ำหนักตัวน้อย หรือน้ำหนักตัวลดลงรวดเร็ว4. มีภาวะโลหิตจาง5. มีภาวะไทรอยด์ฮอร์โมนเป็นพิษ6. การผลิตฮอร์โมนของรังไข่ผิดปปกตินอกจากนี้ การที่มีประจำเดือนน้อย อาจเป็นกรรมพันธ์ุได้ หากแม่หรือยาย มีปริมาณประจำเดือนมาน้อย ก็อาจมีผลทำให้ประจำเดือนมาน้อยได้เช่นกันแนะนำให้รอดูประจำเดือนไปก่อน หากประจำเดือนไม่มานานเกิน 3 เดือน ก็ควรไปพบแพทย์เพื่อตรวจหาสาเหตุค่ะ หรือหากมา แต่ยังคงมาเพียง 1-2 วัน และมีปริมาณน้อย ก็ควรไปพบแพทย์เพื่อตรวจหาสาเหตุเช่นกัน